[Video] Seuntjie sluk partytjieblaser, kon nie ophou toet nieSkermgreep uit die video ŉ Video van ŉ 10-jarige seuntjie wat per ongeluk ŉ partytjieblaser ingesluk en toe “getoet” het in plaas daarvan om te praat, is reeds meer as 9 miljoen keer gekyk. Die lagwekkende beeldmateriaal is verlede week deur Santiago Gomez Zuviria van Tucumán, noordwes van Argentinië, op Facebook gelaai. “Die les van die storie is: wees versigtig waarmee jou kinders speel.” Foto’s van die seun en ŉ vrou, vermoedelik sy ma, in die hospitaal en ŉ foto van die blasertjie is saam met die video gepubliseer. Dokters moes die blaser verwyder. Zuviria het later in die kommentaar laat weet hy het slegs die video op sosiale media gelaai om mense te waarsku oor die gevare van verskillende speelgoed, en versoek dat persone nie die seuntjie sal verkleineer nie. Die seuntjie het ten volle herstel, maar dit is nie duidelik hoe lank hy getoet het nie. https://youtu.be/kPU4DDOeBXw